Poolmask

Poolmask on hingamisteede kaitsevahend, mis katab nina, suud ja lõuga.EVS-EN 149:2003+A1:2009. Hingamisteede kaitsevahendid. Osakeste eest kaitsvad filtreerivad poolmaskid. Nõuded, katsetamine, märgistus. Eesti Standardimis- ja Akrediteerimiskeskus, vaadatud 22.10.2021.

pisi|Väljahingamisklapiga poolmask, välisküljega ülespoole

 Standard EVS-EN 149:2003+A1:2009 
Standardi EVS-EN 149:2003+A1:2009 alusel koosneb poolmask suuremas osas filtermaterjalist. Maskil võib olla väljahingamisklapp. Klapp ei tohi olla maskist eraldatav. Filtermaterjal ei ole vahetatav ega maskist eraldatav.
Kasutuseesmärk
Mask tõkestab kandja seedetraktist ning hingamisteedest paiskuva aerosooli levikut. Samuti takistab kandja poole liikuvate osakeste sissehingamist. Selles osas erineb poolmask kirurgilisest maskist. Viimane on mõeldud vaid maskikandja suust paiskuva aerosooli tõkestamiseks.

Tööpõhimõte
Poolmask on mehaaniline kaitsevahend, mille filtermaterjali silmadesse jäävad silmadest suuremad osised kinni. Osiste läbiliikumine toimub koos sisse- ja välja hingatava õhuga. Antud maskitüübi puhul ei kasutata abivahendeid õhu kiiremaks liikumiseks või selle mahu suurendamiseks.
 Tähistamine 
Standard ei reguleeri ühegi maskiosa värvi. Samuti ei reguleerita maskile kantava teksti värvi. Kui maski tootja poolt on mingi maskiosa värvile määratud eriline tähendus, peab tootja seda juhendmaterjalis kirjeldama. Poolmaski identifitseerimiseks peab igal maskil olema tekst. Tekst peab sisaldama:
standardi numbrit;
ühte kolmest poolmaski klassifikatsioonitähisest (FFP1; FFP2; FFP3);
täheühendit NR (ingl non-reusable) kui mask on ühekordne või tähte R (ingl reusable), kui mask on korduvkasutatav;
tähte D (ingl dolomite), kui mask on aeglaselt ummistuv ja mõeldud eriti tolmuses keskkonnas kasutamiseks;
tootja nime või kaubamärki.
Maskide pakendi tähistamisele kehtivad eraldi nõuded.

Poolmaskide klassifitseerimine
Poolmaskide liigituse aluseks on filtreerimistõhusus ja õhulekke kogus. Poolmaske liigitatakse:
FFP1 (ingl facial face piece);
FFP2;
FFP3.
pisi|Kiirabitöötajad riietuvad kaitseriietusse, kandes mh ka FFP3 taseme poolmaski

Poolmaski põhilised omadused
Mõõdetav suurusFFP1FFP2FFP3Maksimaalne sissehingatava õhu sisselekkimine läbi ebatiheduste22...25%8...11%2...5%NaCl aerosooli, mille osakeste suurus on 0,02–2 μm, filtrisse kinnijäämise protsent80%95%99%Petrooleumi aerosooli, mille osakeste mediaansuurus on 0,29–0,45 μm, kinnijäämise protsent80%95%99%Peale leekkontakti peab mask ise kustuma märgitud aja jooksul5s5s5sMaski kasutamisel hingamisteedesse koguneva õhu süsihappegaasi maksimaalne sisaldus protsentides1%1%1%NägemisväliMask ei tohi takistada nägemist.HingamisklappKui maskil on väljahingamisklapp, peab see olema kaitstud. Ehkki see pole otseselt kohustuslik, disainitakse klapikaitse reeglina nii, et väljahingamisel tekkiv õhujuga suunatakse alla ehk maapinna suunas.
pisi|FFP3 taseme mask, millel on nõuetele vastav väljahingamisklapp. Klapp on kollaka tooniga rõngas, mis jääb valge kaitseraami varju

Kasutusreeglid
Korduvkasutatava maski puhastus- ja desinfitseerimisjuhend peab olema maskiga kaasas.
Kui mask ei ole korduvkasutatav, määrab standard selle maksimaalseks kasutuskestvuseks ühe töövahetuse või ühe tööpäeva. Standard ei keela maski sagedamini uue vastu vahetada.

Poolmaskide kasutuspiirangud
Poolmask ei kaitse ühegi kemikaali eest, mitte üheski aineolekus.
Ehkki poolmask on raskestipõlev, pole see mõeldud tulekustutustöödeks ning see ei kaitse tulekahjus tekkivate põlemisgaaside eest.
Poolmask ei sobi keevitustööde isikukaitsevahendiks.
Poolmask ei kaitse ioniseeriva kiirguse eest.
Poolmask ei kaitse külma ega ühegi muu ilmastikunähtuse eest.
Poolmask ei kaitse löökide ega ühegi muu mehaanilise jõu (näiteks torked, vedeliku paiskumine jmt) eest.

Viited

Kategooria:Isikukaitsevahendid